Haddaba, munaasabadii loogu dabaaldagayay sanad guuradan 9aad ayaa ka dhacday hoolka shirarka ee SMCX Jigjiga, waxaana ka oo qaybgalay masuuliyiinta xukuumada ugu saraysa oo uu ka mid yahay madaxwaynaha DDSI mudane Cabdi Maxamuud Cumar, golaha capinetka oo ay ka mid tahay, wasiirada adeega shacabka iyo kobcinta maamulka DDSI marwo Maajida Maxamed Maxamuud, golaha wasiirada DDSI, shaqaalaha xafiisyada heer deegaan, hogaaminta sare ee degmooyinka gobolada iyo maamul magaalooyinka DDSI iyo waliba marti sharaf kale.
